Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani vietiin taivaan kirjastoon ja hänelle näytettiin eräs kirja.
Kirjassa oli puuttuva ainesosa, joka aktivoi kaikki muut lahjat, -
niin että ne voivat toimia suuremmassa kirkkaudessa.
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa tärkein vieraamme, Pyhä Henki! Olet niin tervetullut.
Olen niin iloinen läsnäolostasi. Se vuodatetaan katsojien ylle.
Chris Reed oli 12-vuotias, kun Jumala kutsui hänet palvelutyöhön.
Nyt hän on MorningStar Ministries -palvelutyön toiminnanjohtaja.
Hänen profeetallinen lahjansa on hyvin ainutlaatuinen.
Jumala näytti Chrisille, -
mikä jarruttaa useimpien uskovien yliluonnollisia lahjoja.
Chris kertoo isosta enkelistä, -
joka saattoi hänet taivaassa olevaan kirjastoon.
Chris, haluan kovasti kuulla lisää.
Kuten Raamattu sanoo, annat juutalaiselle aihetta kateuteen.
Kateuteni herää jokaisessa jaksossa! - Aamen.
Minut temmattiin hengen maailmaan, ja kävimme enkelin kanssa ovesta.
Kuten missä tahansa kirjastossa kirjat olivat siellä eri luokissa, -
kuten meilläkin on tietokirjoja ja fiktiota, seikkailua ja toimintaa.
Koin vetoa yliluonnollisen luokkaan.
Joku saattaa vastustaa ajatusta taivaan kirjastosta, -
mutta Ps. 139:16:n mukaan päivämme ovat kirjoitetut Hänen kirjaansa.
Uskon, että elämän kirja ei ole vain luettelo pelastuneista.
Siinä on myös Jumalan täydellinen suunnitelma jokaisen elämälle.
Koin vetoa kirjaan, jonka selässä luki "Seitsemän Jumalan henkeä".
Vedin kirjan esiin. Sen kannessa luki "Herran Henki".
Ne lueteltiin samassa järjestyksessä kuin Jes. 11:2:ssa.
Avasin kirjan kannen. Kirjassa oli viisi paksua valkoista sivua.
Jokainen sivu oli kuin oma kirjansa.
Ensimmäisellä sivulla luki viisauden henki, toisella ymmärryksen henki.
Sitten tulivat neuvon henki ja voiman henki.
Sitten tuli tiedon henki.
Kirjan takakannessa luki Herran pelon henki.
Huomasin silloin, -
että kirjan takakannen sidokset olivat repeytyneet irti.
Siinä siis luki Herran pelon henki.
Enkeli kysyi: "Tajuatko, mitä näet?"
"Kädessäsi oleva kirja kuvaa suurta osaa nykyajan seurakunnasta."
"Etukannessa lukee Herran Henki."
"Seurakunnan tilaisuuksissa voidaan usein tuntea Herran Henki."
"Mutta kun Herran pelko revitään irti tai kadotetaan, -
puuttuu myös viisauden, ilmestyksen, neuvon ja voiman henki," -
eli profeetalliset sanat, ihmeet, parantumiset, tunnusteot ja tieto.
Tämä enkelin opetus antoi sysäyksen tutkia seitsemää Jumalan henkeä:
Herran pelko ylläpitää Pyhän Hengen täyteyttä.
Luku seitsemän merkitsee täyteyttä.
Seitsemän Jumalan henkeä edustavat Pyhän Hengen täyteyttä.
Kun Herran pelko palautetaan muiden rinnalle, -
sidokset toimivat taas ja kirjasta tulee kokonainen.
Se todella on ainesosa, joka puuttuu tämän päivän seurakunnasta.
Siitä myös ensimmäisenä tietää, että suurempi kirkkaus on tullut:
kun ihmiset tekevät kasvot maassa parannusta ilman evankelistojakin, -
koska Jumala on heitä niin lähellä.
Alkuseurakunta mullisti maailman. Miksi?
Apostolien tekojen 5. luku kuvaa todella kauniisti sitä, -
mitä seurakunnassa tapahtuu, kun Herran pelko palaa siihen.
Tunnemme Ananiaan ja Safiiran tarinan, josta on vaikeaa puhua.
He olivat opetuslapsia, uskovia, jotka valehtelivat antamisestaan.
Molemmat kuolivat, mies Ananias ja vaimo Safiira.
Moni ehkä miettii, miksi kukaan ei ole kuollut meidän aikanamme, -
eikä sellaista kukaan toivokaan.
Kun Herran voima lisääntyy, kuten Apostolien tekojen alussa, -
myös Hänen kiivautensa lisääntyy.
Hän on mustasukkainen kansansa ajatuksista, sanoista ja teoista.
Hänen voimansa lisääntyessä myös Hänen mustasukkaisuutensa lisääntyy.
Se, mistä vielä selviää esipihassa, ei enää onnistu pyhässä paikassa.
Voimaan liittyy yhtä suuri kiivaus.
Siltä, jolle on paljon annettu, vaaditaankin paljon (Luuk. 12:48).
Kirkkauden lähellä vaaditaan paljon.
Ananiaan ja Safiiran tapauksen jälkeen Ap.t. 5:11:ssä sanotaan, -
että suuri pelko valtasi seurakunnan ja kaikki ne, jotka asiasta kuulivat.
Seuraavassa kolmessa jakeessa eli Ap.t. 5:12 - 15:ssä kerrotaan, -
mitä tapahtui seuraavaksi, -
kun Herran pelko oli palautettu ja se ylläpiti Pyhän Hengen täyteyttä.
Apostolien kätten kautta tapahtui suuria tunnustekoja ja ihmeitä.
He olivat kaikki yksimielisesti koolla Salomon pylväskäytävässä.
Kristuksen ruumis oli siis yhtä.
Muut ihmiset eivät kenties edes liittyneet seurakuntaan, -
mutta he kunnioittivat seurakuntaa.
Ei-uskovat siis kunnioittivat ja pelkäsivät seurakuntaa jälleen.
Sitten kerrotaan, että Pietarin varjo paransi ihmisiä.
Lopuksi kerrotaan, että uskovien määrä kasvoi yhä lisää.
Pyhän Hengen toiminnan täyteys palaa siis seurakuntaan, -
niin kuin Ap.t.:n alussa, kun Herran pelon sidos palautetaan.
Silloin koemme ihmeitä ja ykseyttä.
Saamme nähdä Jumalan voiman, ja miljardi sielua pelastuu.
Sielujen sato kasvaa täyteyteensä, ja varjommekin parantaa sairaat.
Tätä olemme uskossa rukoilleet.
Paholainen on pelannut korttinsa, ja nyt Jumala astuu näyttämölle.
Tauon jälkeen Chris kertoo, -
minkä ilmestyksen hän sai Mooseksen ilmestysmajasta.
Se käynnistää siirtymän suurempaan kirkkauteen.
Yliluonnollista-ohjelma jatkuu hetken kuluttua.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Monet katsojat ovat kokeneet ihmeitä katsottuaan ohjelmaa.
Kitarisani olivat normaalia isommat, ja sain usein kitarisatulehduksia.
Nielupaise vei minut sairaalaan, ja risoista imettiin märkää neulalla.
Päätin poistattaa kitarisani.
Katsoin tri Francis Mylesin jakson sukulinjoista ja hyppäsin linjani yli.
Kun jalkani koskettivat lattiaa, tunsin jotakin kurkussani.
Näin peilistä risojeni kutistuvan. Kirkaisin ja näytin sen miehelleni.
Ajoin vanhempieni luo. Siellä risat olivat jo normaalin näköiset.
En tuntenut yhtään kipua! Tiesin parantuneeni. Peruutin leikkauksen.
Jos ohjelma on koskettanut sinua, kerro se meille: sidroth.org/praise.
Yliluonnollista-ohjelma jatkuu.
Mikä on yliluonnollinen siirtymä -
ja miten saamme sen aikaan elämässämme?
Jumala lupasi pystyttää jälleen Mooseksen ja Daavidin majat -
ennen aikojen loppua.
2. Moos. 25:40:ssä Mooses on Herran kanssa vuorella.
Kun hän tuli alas, hänen kasvonsa säteilivät kirkkaudesta niin kovin, -
että hänen piti peittää kasvonsa.
Kun Mooses oli Herran kanssa, -
2. Moos. 25:40 kertoo, että Jumala käski Mooseksen palata -
ja rakentaa maan päälle sen kaavan mukaan, jonka oli nähnyt vuorella.
Mooses näki jotakin sellaista, mikä oli taivaassa.
Sen jälkeen näemme, -
kuinka Mooses rakensi majan ja Daavid toi sen Jerusalemiin.
Sitä oli siirrelty erämaassa, mutta nyt se oli pysyvästi Jerusalemissa.
Maja sijaitsi temppelin sisällä, -
tai majasta tuli myöhemmin temppeli.
Jumala näytti Moosekselle, -
miten ihminen saattoi lähestyä Jumalaa ja Jumala ihmistä.
Ensimmäisenä oli vaskialttari, -
joka edustaa parannuksentekoa, kuolemaa ja uhria.
Seuraava piste oli esipihan peseytymisallas.
Vesikasteessa uusi uskova pestään ja puhdistetaan ensimmäisen kerran.
Tarvitaan silti myös jatkuvaa sanan vedellä pesemistä. (Ef. 5:26)
Sanan julistus, opetus ja lukeminen puhdistaa siis sieluamme.
Sitten menemme ilmestysmajan toiseen osaan eli pyhään.
Pyhän vasemmalla sivulla on seitsemän kultaista lampunjalkaa.
Ilm. 1 - 3:n mukaan ne edustavat seitsemää seurakuntaa, -
joille Johannes kirjoitti, mutta myös seitsemää Jumalan henkeä.
Menorassa on seitsemän lampunjalkaa.
Haarat ovat kolmessa parissa, aivan kuin Jes. 11:2:ssa.
Herran Henki on keskellä. Sitten on viisauden ja ymmärryksen henki, -
neuvon ja voiman henki, tiedon ja Herran pelon henki.
Sama haara johtaa öljyä viisauden hengelle ja ilmestyksen hengelle.
Sama öljy pitää palamassa neuvon hengen ja voiman eli ihmeet.
Sama haara yhdistää myös tiedon ja Herran pelon hengen.
Lampun valossa pappi näkee syödä vastakkaisen seinän näkyleivät.
Ne ovat Jeesuksen esikuva ja varjo. Hän on taivaasta alas tullut leipä.
Seitsemän kultaista lampunjalkaa eli Jumalan henkeä antavat valoa, -
jotta osaamme syödä Kristuksen elämästä.
Mooseksen ilmestysmajassa oli myös esirippu.
Se erotti pyhän ja kaikkeinpyhimmän, joka oli ilmestysmajan kolmas osa.
Siellä pidettiin liitonarkkia.
Liitonarkissa oli armoistuin ja kultaiset kerubit sen päällä.
Sen sisällä olivat Aaronin versova sauva, joka ilmentää ihmeitä, -
Jumalan huolenpitoa ilmentävä manna ja Jumalan luonteen sisältävä laki.
Kun Jeesus, Jeshua kuoli ristillä, temppelin esirippu repesi kahtia.
Maallinen ilmestysmaja oli kuitenkin kuva taivaallisesta ilmestysmajasta.
Mooses näki sen ja rakensi sen.
Jesaja näki sen saman. Siitä kerrotaan Jes. 6:1:ssä:
"Kuningas Ussian kuolinvuotena -
minä näin Herran istuvan korkealla ja ylhäisellä istuimella, -
ja hänen vaatteensa liepeet täyttivät temppelin."
Sitten Jesaja pyysi yhtä enkeliä tuomaan alttarilta hiilen.
Hän tarkoitti temppelin alttaria!
Vanhan liiton temppeli oli kuva, esikuva ja varjo -
taivaassa olevasta todellisesta ilmestysmajasta tai temppelistä, -
johon Johannes temmattiin Ilmestyskirjan luvussa 4.
Hän seisoi valtaistuimen edessä -
ja aivan oikeasti näki taivaallisen kaikkeinpyhimmän, -
koska Jumala istui valtaistuimella 24 vanhimman ja enkelien keskellä.
Johannes pääsi valtaistuinsaliin.
Ilm. 1:12:ssa sanotaan, että Johannes katsoi taakseen -
ja näki Ihmisen Pojan muotoisen seitsemän lampunjalan keskellä.
Miten seitsemän lampunjalkaa ovat Jumalan valtaistuimen edessä?
Jos taivas on maan päälle rakennetun ilmestysmajan muotoinen -
ja Johannes oli kaikkeinpyhimmässä eli Jumalan valtaistuinsalissa, -
hän saattoi nähdä lampunjalat, -
koska pyhän ja kaikkeinpyhimmän välillä ei enää ollut esirippua.
Jeesus seisoi seitsemän seurakunnan ja kultaisen lampunjalan keskellä, -
jotka ovat seitsemän Jumalan henkeä.
Maallinen ilmestysmaja oli siis kuva taivaallisesta ilmestysmajasta.
Pääsemme Jumalan valtaistuimen luo, jota maan päällä edusti liitonarkki.
Sen armoistuin ja kerubit edustivat Jumalan valtaistuinta ja enkeleitä.
Jesaja näki sen saman: enkelit, jotka huusivat "Pyhä, pyhä, pyhä".
Armoistuin ja Mooseksen rakentama maja kuvaavat sitä.
Jesaja näki sen saman Jes. 6:ssa, samoin Johannes Ilm. 4 - 5:ssä.
Opetat... Aivan, se oli hienoa!
Opetat, miten ilmestysmajan voi kääntää taivasta kohti.
Jos ilmestysmajan kääntää vaaka-asennosta pystyasentoon, -
se on ensinnäkin ristin muotoinen.
Siinä on vaskialttari ja pesuallas.
Sitten ovat seitsemän kultaista lampunjalkaa ja näkyleipäpöytä.
Esiripun takana on kaikkeinpyhin.
Se on kuitenkin myös kuva Jeshuan kirkastetusta ruumiista.
Kun Johannes näki kirkastetun Kristuksen Ilm. 1 - 3:ssa, -
hän sanoi, että Kristuksen jalat olivat vasken kaltaiset.
Mikä kaluste olikaan esipihalla ensimmäisenä? Vaskialttari.
Vaskialttarin jälkeen oli pesuallas.
Jeesuksen kyljestä vuoti verta ja vettä. (Joh. 19:34)
Sitten Ilm. 3 - 4:ssä kerrotaan, että Jeesuksen oikeassa kädessä -
oli seitsemän tähteä ja seitsemän kultaista lampunjalkaa. (Ilm. 1:20)
Kristus siis ruokkii meitä päivittäin vasemmasta kädestään.
Hän on taivaasta tullut leipä.
Paavali puhui hengellisestä kasvusta ja viidestä seurakuntavirasta, -
jotka ovat apostoli, profeetta, evankelista, paimen ja opettaja.
Niiden on tarkoitus saattaa meidät Kristuksen täyteyden täyteen ikään.
Voimme päästä täyteyteen vain, -
jos näemme Kristuksen kirkastetun ruumiin ilmestysmajana, temppelinä.
Tuo temppeli olemme me. Paavali jatkoi Ef. 4:ssä, -
että kasvun tavoitteena on kiinnittyä päähän, joka on Kristus.
Mikä on Kristuksen pää? Kaikkeinpyhin, valtaistuinsali.
Viiden seurakuntaviran tarkoitus on tuoda muutos seurakuntaan, -
niin ettemme elä enää esipihalla -
emmekä edes pyhässä paikassa, vaan esiripun toisella puolella.
Taivaan valtaistuinsalin todellisuus on jokaisen uskovan ulottuvilla.
Hepr. 4:16:n mukaan, käydään siis uskalluksella armon istuimen eteen -
saadaksemme laupeuden ja löytääksemme armon avuksemme.
Meitä kutsutaan valtaistuinsaliin.
Kun kasvamme päähän, Kristukseen, ja pääsemme täyden iän määrään, -
saamme Kristuksen mielen ja voiman sekä yhteyden Hänen kanssaan.
Elämme esiripun toisella puolella.
Tämän ohjelman päätyttyä tulkaa katsomaan suora jatkolähetys.
Se on katsottavissa osoitteessa sidroth.org/prophecy.
Erityisvieraani Chris Reed rukoilee siinä sinulle ilmestystä, -
joka käynnistää elämässäsi siirtymän suurempaan kirkkauteen.
Jos et ole ottanut Jeesusta Messiaaksesi ja Herraksesi, -
sano omasta suustasi näin: Jeesus, olen pahoillani.
Anna kaikki syntini anteeksi. Tule elämään sisälleni.
Teen Sinusta Messiaani ja Herrani.
Chris, rukoile ihmisten puolesta.
Isä, rukoilen katsojien puolesta.
Auta jokaista ymmärtämään, että heillä on pääsy valtaistuinsaliin.
Isä, vapauta jokainen elämään täydessä kutsussaan.
Anna heidän katsoa esiripun taakse -
ja nähdä, mitä lukee siinä kirjassa, johon heidän päivänsä on kirjattu.
Anna heidän syödä Kristuksesta -
ja anna Pyhän Hengen täyteyden elää heissä ja levätä heidän yllään, -
kun he astuvat suurempaan kirkkauteensa, -
Messias Jeshuan verrattomassa nimessä. Aamen.
Jumala parantaa nyt pari ihmistä. Rukoile minuutin ajan.
Isä, juuri nyt tätä ohjelmaa katselee Steve-niminen mies.
Hänellä oli aiemmin syöpä, -
ja nyt syöpä vaikuttaisi palaavan.
Mutta Herran Jeesuksen, Messiaan nimessä julistan, -
että syöpä ei palaa kehoosi.
Sitten on Brenda-niminen nainen. Olit 12 vuotta sitten autokolarissa.
Piiskaniskuvamma aiheutti lonkka- vaivoja. On puhuttu tekonivelestä.
Parantava lämpö leviää nyt kehoosi, kun Jumalan kirkkaus tulee luoksesi.
Jumala parantaa sinua nyt. Hänen haavojensa kautta olet parannettu.
Jeshuan voimallisessa nimessä ota parantuminen vastaan. Aamen.
Harva tietää, että Vanha testamentti paljastaa Messiaan tuntomerkit.
Jeremia puhui uudesta liitosta.
Se saisi aikaan kolme asiaa, joihin Mooseksen liitto ei kyennyt.
1. Sana laitettaisiin sisimpäämme.
2. Tuntisimme Jumalan omakohtaisen kokemuksen kautta.
3. Jumala sovittaisi ja sitten unohtaisi syntimme ikiajoiksi.
Olen Sid Roth, Messiaan juutalainen seuraaja. Lataa ilmainen e-kirjani.
Se kertoo, miten kohtasin Jeesuksen yliluonnollisella tavalla, ja todistaa,
että Jeesus on juutalaisten satoja vuosia odottama Messias.
Lataa kirja ilmaiseksi osoitteessa sidroth.org/think.
Jumalan yliluonnollisuus ei tunne rajoja.
Nyt saat varustusta ihmettäsi varten milloin ja missä vain.
ISN-verkosto on saatavana mobiililaitteelle ja älytelevisioon.
Raamatun sanoma ei ole muuttunut, mutta elämme 2000-lukua.
Jumalan ihmeellisistä suunnitelmista voi kuulla nyt aivan uusin tavoin.
ISN-verkosto tarjoaa sinulle voidellut ohjelmamme -
ja antaa vapauden katsoa, mitä haluat, milloin ja missä tahansa.
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelma-arkistosta kymmeniä voimallisia ohjelmia.
Valmistaudu saamaan läpimurtosi milloin ja missä tahansa.
Lataa sovellus ilmaiseksi.
Lahjoituksellasi lähetämme 28 ohjelmaa viikossa Israelissa -
ja levitämme evankeliumia juutalaisille ympäri maailmaa.
Tuntuuko sinusta, ettei Jumala kuuntele rukouksiasi tai vastaa?
Minäkin olen kokenut sen, samoin kaikki vieraani.
Siksi kannattaa mennä tälle sivulle.
Vieraani kertovat, miten rukoilla pysäyttämättömiä rukouksia.
Saat tietoa ilmaisesta GodTalk-rukoussovelluksestamme.
Jätä meille siellä rukouspyyntösi. Sinun on jo aika saada läpimurtosi!
Suomennos: Katri Filppu